Diari Oficial de la Generalitat Valenciana


Sumari del DOGV 9434, del 23-09-2022 (2022/8595)

RESOLUCIÓ de 16 de setembre de 2022, de la Conselleria d'Educació, Cultura i Esport, de concessió de subvenció destinada a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana, davant l'estimació del recurs de reposició interposat per l'Ajuntament d'El Toro contra la Resolució de la directora general de Cultura i Patrimoni de 8 de juliol de 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9434

Data del DOGV
:   23-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8595


Data del document
:   16-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 16 de setembre de 2022, de la Conselleria d'Educació, Cultura i Esport, de concessió de subvenció destinada a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana, davant l'estimació del recurs de reposició interposat per l'Ajuntament d'El Toro contra la Resolució de la directora general de Cultura i Patrimoni de 8 de juliol de 2022.  
 [2022/8595]  
  
Per la Resolució de 22 de març de 2022, de la Conselleria d'Educació, Cultura i Esport, es convoquen per al 2022 les subvencions per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana (DOGV 9306, 25.03.2022).  
Consta acreditat que existeix consignació pressupostària suficient en l'aplicació 84.43.81.816.54.9, línia S8228000 de la Llei de pressupostos de la Generalitat per a l'exercici 2022, per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana.  
El 20 d'abril de 2022, l'interessat presenta sol·licitud i documentació per a acollir-se a la convocatòria de subvencions destinada a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana. Revisada la documentació se li requereix que, en el termini de 10 dies, esmene la falta o acompanye els documents preceptius amb indicació que, si així no ho fa, es considerarà que ha desistit de la seua petició. Una vegada finalitzat el termini, l'òrgan instructor no té constància de la presentació d'aquesta documentació.  
Per Resolució de data 8 de juliol de 2022 (DOGV 14.07.22), adoptada per delegació per la Direcció General de Cultura i Patrimoni, es va resoldre la convocatòria per a l'any 2022 de subvencions destinades a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana. En l'annex II d'aquesta resolució de concessió, subvencions no concedides, es va desestimar l'atorgament de la subvenció sol·licitada per l'Ajuntament d'El Toro, amb destinació a la redacció del Pla director del castell d'El Toro, i es concreta el motiu en l'incompliment de l'article 6 de l'Ordre 21/2018 de 16 de maig, de la Conselleria d'Educació, Investigació, Cultura i Esport, per la qual s'estableixen les bases reguladores de les subvencions per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana.  
  
Amb data 27 de juliol de 2022, l'interessat interposa recurs contra la resolució de concessió de l'esmentada subvenció indicant que tota la documentació aportada a l'expedient de subvenció de referència s'ha traslladat via registre telemàtic de la Generalitat, no constituint infracció de l'article 6 de l'Ordre 21/2018, infracció que d'altra banda la resolució objecte del recurs tampoc especifica, la qual cosa situa aquest ajuntament en una situació d'absoluta indefensió per desconeixement de la norma suposadament infringida.   
Revisada la documentació del sol·licitant, s'observa que en l'expedient referent a la sol·licitud de la subvenció no consta l'esmentada esmena. L'interessat presenta justificant de registre d'entrada de l'aportació de la documentació a un expedient d'ajudes de la Conselleria d'Educació, Cultura i Esport de data 24 de maig de 2022. Comprovada l'esmentada entrada es constata que aquesta documentació ha entrat per un procediment diferent a l'establit en la convocatòria per la qual cosa es trobava incorporada en l'expedient obert a l'interessat corresponent en una altra línia de subvenció, gestionada també des d'aquest centre directiu.  
  
El recurs ha sigut interposat per l'Ajuntament d'El Toro, interessat en el procediment de concurrència competitiva com a sol·licitant de la subvenció, i està per tant legitimat per a això, dins del termini d'un mes que prescriu la Llei 39/2015, d'1 d'octubre, del procediment administratiu comú de les administracions públiques, contra la resolució de concessió de les ajudes publicada el 8 de juliol de 2022.  
  
El recurs ha sigut estimat en data 6 de setembre de 2022, per la qual cosa s'ha procedit a convocar a la comissió tècnica de valoració amb la finalitat de valorar la sol·licitud.   
  
Per tot això, vist l'informe de la comissió tècnica de valoració en el qual es concreten els resultats de l'avaluació de les sol·licituds, l'informe de l'òrgan instructor de data 7 de setembre de 2022 en el qual es constata que de la informació que consta en el seu poder es desprén que les persones beneficiàries compleixen tots els requisits per a accedir a les subvencions, en compliment del que preceptua l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, així com l'article 10 de l'Ordre 21/2018, de 16 de maig, i el resolc huité de la Resolució de 22 de març de 2022, i de conformitat amb el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport i la delegació de competències establida en el resolc quart, apartat primer, de la Resolució de 13 d'abril de 2022 (DOGV 9328, 29.04.2022), del conseller d'Educació, Cultura i Esport, sobre delegació de competències en determinats òrgans, en què es deleguen en la persona titular de la direcció general dins del seu àmbit competencial, els actes i documents de retenció de crèdit, autorització de despesa, disposició de crèdit, reconeixement d'obligacions i proposta de pagament dins dels límits legals i reglamentaris, referits a la gestió de les transferències corrents i de capital, resolc:  
  
  
Primer  
Concedir les subvencions per l'import total de 17.127,55 euros amb càrrec a la línia de subvenció S8228000, capítol VII, del programa 454.10, ajudes per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana dels pressupostos de l'exercici 2022, al sol·licitant que s'esmenta en l'annex, el qual podran cofinançar treballs d'elaboració del Pla director del Castell d'El Toro.   
  
Segon  
La publicació d'aquesta resolució produirà els efectes de notificació, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat valenciana.  
  
Tercer  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les següents obligacions:  
  
1. Donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, amb requeriment previ, tota la informació que siga necessària per al compliment per aquesta de les obligacions previstes en la Llei de transparència, en el termini de 15 dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'Administració de la Generalitat, sempre que siga possible, com a conjunt de dades obertes.  
Quart  
El beneficiari d'aquesta subvenció haurà de complir les obligacions establides en l'article 13 de l'Ordre 21/2018, de 16 de maig.  
  
Cinqué  
La no execució de l'actuació completa podrà donar lloc a la pèrdua de la subvenció, segons informe del tècnic representant de l'Administració, amb audiència prèvia de l'interessat.   
  
Sisé  
El termini de presentació de la documentació justificativa de la subvenció serà fins al 15 de novembre de 2022, establida en el resolc desé de la Resolució de 22 de març de 2022, per la qual es convoquen per al 2022 les subvencions per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana.  
  
Seté   
El pagament de les subvencions es farà efectiu una vegada realitzada i justificada l'actuació de conformitat amb l'article 16 de l'Ordre 21/2018, de 16 de maig, el resolc desé de la Resolució de 22 de març de 2022, i la Llei 1/2015, de 6 de febrer, d'hisenda pública, sector públic instrumental i subvencions. Així mateix, hauran d'acreditar-se en la justificació l'import, procedència i aplicació dels fons propis o altres subvencions o recursos amb els quals hagen sigut finançades les activitats subvencionades.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant els òrgans que s'indiquen a continuació:  
- El recurs de reposició s'haurà d'interposar davant la consellera d'Educació, Cultura i Esport en el termini d'un mes a comptar des de l'endemà de la publicació en el Diari Oficial de la Generalitat Valenciana.  
- El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 16 de setembre de 2022.- La directora general de Cultura i Patrimoni (p. d. R 13.04.2022; DOGV 9328, 29.04.2022): Carmen Amoraga Toledo.